**Suflând Paradis**

*MarianP*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suflând Paradis

Îţi suflu Paradis cu graiul mării

Peste nisipurile reci, deficitare,

Din apă, valul s-a retras în zare

Cu tot cu dor, dar a deschis zăvoare

Dreptului meu de-a nu te da uitării.

Îţi spun de Paradis ca paradigmă

Îl meriţi de la vad pân’ la izvoare,

Cu toate că apusul e-n ninsoare

Și stelele sunt mit.Dar cu onoare,

Deși imersă, te voi vrea enigmă.

Îţi desenez un Paradis din vârf de toc

Și din făgaș de rânduri netrimise

Îţi fac ierbar, dar râu de flori promise

E afluent tăcut fântânilor închise.

Dar nu pot sta... te cert cu busuioc.

Din pumn de îngeri zboară-n dimineţi

Miros de Rai.Ascunde-te-n dantele,

Și udă de aromă, cu vătrai de iele

Prefă în estuar de Eden ofuri grele...

Cad în genunchi și tac.Tu mă răsfeţi

Cu nostalgia eclatantă a plutirii.

Chiar de duminicile-s scuturat de scrum,

Dorinţa mea de paradisiac antum

Va aripa prin vămi trecând postum

În Raiul tau.Respect vocea iubirii.

Marian Puscasiu

August 2015